దంగల్ సినిమా వస్తే దేశమంతా ఫొగట్ కుటుంబం గురించి మాట్లాడుతోంది... ప్యాడ్మాన్ సినిమా తీస్తామని అక్షయ్కుమార్ ప్రకటిస్తే- ఆ ప్యాడ్మ్యాన్ ఎవరా అని అందరూ వెతుకుతూ ఉంటారు. కానీ సువిశాల సామ్రాజ్యాన్ని స్థాపించి పరిపాలించిన శాతకర్ణి మీద- ‘గౌతమి పుత్ర శాతకర్ణి’ అనే సినిమా తీస్తే- ఆ చక్రవర్తికి సంబంధించిన అంశాలపై తెలుగులో ఒక్క వ్యాసం కూడా కనబడదు. ఆయన పాలనలలోని మంచిచెడులను ఎవరూ విశ్లేషించరు. బాలకృష్ణ ఆహార్యం బావుంది.. శ్రియ కాస్య్టూమ్స్ బావున్నాయి.. బ్యాక్గ్రౌండ్ మ్యూజిక్ అద్భుతంగా పండింది అనే కుహానా రివ్యూలు వెబ్సైట్లలో ప్రత్యక్షమవుతాయి. బహుశా విశ్లేషించగలిగిన వారు మౌనంగా ఉండిపోవచ్చు.. తెలియని వారు- ఈ సినిమాలో చెప్పినట్లు- అలల మాదిరి అల్లరి చేస్తూ ఉండచ్చు. ఏది ఏమైనా- చరిత్ర పట్ల.. తెలుగుజాతి కీర్తిపతాకను నిలబెట్టిన వ్యక్తుల పట్ల మనకున్న గౌరవానికి ఇదొక ఉదాహరణ. ఇదే శాతకర్ణి తమిళవీరుడో, బెంగాల్ చక్రవర్తో అయిఉంటే- ఈ పాటికి ఎంత హంగామా జరిగి ఉండేదో ఊహించుకోండి.. సరే.. మనమిచ్చే గౌరవాగౌరవాలను కాసేపు పక్కకు పెట్టి సినిమా గురించి మాట్లాడుకుందాం. సువిశాలమైన భారత ఉపఖండ భూభాగాన్ని పాలించిన శాతకర్ణి గురించి మనకు లభించిన ఆధారాలు చాలా తక్కువ. అతని తల్లి గౌతమి వేయించిన నాసిక్ శాసనంలో అక్కడక్కడ దొరికిన శాతవాహనుల నాణేలు, లండన్ మ్యూజియంలో అమరావతి శిల్పాలలో సమాచారం తప్పితే పెద్దగా మనకేం తెలియదు. తెలిసిన సంగతుల ఆధారంగా- దర్శకుడు కృష్ ఒక కథను తయారుచేసుకున్నాడు. దానికి సెంటిమెంట్ను జోడించి బలోపేతం చేశాడు. మొత్తం సినిమా అంతా శాతకర్ణి చేసిన యుద్ధాలు (మనకు తెలిసిన అంశాలివే).. ఆ యుద్ధాల వెనక తల్లి పోషించిన పాత్ర మనకు కనిపిస్తూ ఉంటుంది. సినిమా మొత్తం నిడివిలో(రెండు గంటల ఇరవై నిమిషాలు)- 45 నిమిషాలకు పైగా ఈ యుద్ధ చిత్రీకరణే కనిపిస్తుంది. వీటిని బ్లూ, గ్రీన్ మ్యాట్లు కాకుండా.. నిజమైన గ్రీనరిలో తీయటం వల్ల ఉత్కంఠ భరితంగా కనిపిస్తాయి. బాహుబలి టైప్ గ్రాఫిక్స్ ఉన్నా అవి తక్కువే. వీటిని కంటికి ఇంపుగా కనిపించేలా చేయటంలో సినిమాటోగ్రాఫర్ జ్ఞానశేఖర్ (ఈయనను అందరూ బాబా అని పిలుస్తారుట..) పాత్రను ప్రత్యేకంగా ప్రస్తావించాలి. కేవలం యుద్ధం సీన్లే కాదు.. 56 ఏళ్ల బాలకృష్ణ వయస్సును కనీసం ఒక దశాబ్దం తగ్గించి చూపించినందుకు ఆయనను అభినందించాలి. ముఖ్యంగా వయస్సు మళ్లిన హీరోలకు క్లోజప్ షాట్లు తీయటానికి దర్శకులు, సినిమాటోగ్రాఫర్లు అంతగా ఇష్టపడరు. కానీ ఈ సినిమాలో అడుగడుగునా బాలకృష్ణ క్లోజప్ షాట్లు కనిపిస్తాయి. ఈ దృశ్యాలకు నేపథ్య సంగీతం అదనపు ఆకర్షణ. నేపథ్య సంగీతం విషయంలో అంత శ్రద్ధ తీసుకున్న మ్యూజిక్ డైరక్టర్ చిరంతన్ భట్ నుంచి మనం సాధారణంగానే పదే పదే పాడుకొనే పాటలు ఆశిస్తాం. ఎందుకో ఈ విషయంలో ఆయన నిరాశపరిచారు. సాహిత్యంలో సీతారామశాస్త్రి మార్కు మెరుపులు కనిపించవు. పాటలలోని ఆకర్షణ లేమిని సాయి మాధవ్ మాటలు పూడుస్తాయి. ‘సమయం లేదు మిత్రమా.. శరణమా..రణమా..’ లాంటి విస్తృతప్రచారం పొందిన డైలాగ్లు మాత్రమే కాదు.. ‘కన్నీటికి మనసు పుట్టిల్లు.. కళ్లు మెట్టిల్లు’.లాంటి హృద్యమైన మాటలు.. ‘ఇంకా నన్ను ఉండమన్నావు కాదు..’ వంటి ప్రతిస్పందనలు అనేకం కనిపిస్తాయి. సాధారణంగా ప్రతి హీరోకి ఒక డైలాగ్ స్టైల్ ఉంటుంది. (బాలకృష్ణది ఒక స్టైల్, చిరంజీవిది ఇంకో స్టైల్, మహేష్ది మరో స్టైల్..) ఈ స్టైల్లో కాకుండా భిన్నంగా డైలాగ్లు రాయటం ఒక ప్రయోగమనే చెప్పాలి. బాలకృష్ణ సినిమాల్లో మీటర్ పొడుగు డైలాగ్లు కాకుండా పొట్టి డైలాగ్లు రాసి వాటిని చెప్పించటం కచ్చితంగా ప్రయోగమే. 99 సినిమాల తర్వాత ఈ ప్రయోగాన్ని చేయటానికి ఇష్ట(కష్ట)పడిన బాలకృష్ణను కూడా మెచ్చుకోకతప్పదు. ఇక చివరగా చెప్పుకోవాల్సింది క్రిష్ దర్శకత్వం. బాలకృష్ణ నటన. పాత్రల్లోని ఎమోషన్స్ను..తను అనుకున్నట్లుగా కాన్వాస్ మీద చూపించగలగటం ఏ దర్శకుడికైనా సవాలే. ముఖ్యంగా బాలకృష్ణ వంటి కమర్షియల్, సీజనల్ నటులతో అది మరింత కష్టమైన పని. క్రిష్ ఈ పనిని సునాయాసంగా చేయగలిగాడు. దాదాపు రెండువేల ఏళ్ల క్రితం నాటి ఒక చక్రవర్తి చరిత్రను రెండున్నర గంటల నిడివిలో చూపించగలిగాడు. చరిత్ర ఆధారంగా చూపినప్పుడు అక్కడక్కడ తెలిసో తెలియకో కొన్ని తప్పులు చేసినట్లు అనిపించినా.. (శాతకర్ణి చరిత్రను చెప్పే సాంగ్లో కథాకళి డ్యానర్లు కనిపిస్తారు.. కథాకళి ప్రక్రియ ఆ తర్వాత వచ్చింది.. మరో పాటలో వంకాయలతో పాటుగా టమోటాలు కూడా కనిపించినట్లు గుర్తు.. శాతకర్ణి సమయంలో ఆంధ్ర ప్రాంతానికి ఇంకా టమోటా సాగు విస్తరించలేదు..) మొత్తం మీద చరిత్రను వక్రీకరించినట్లు కనబడదు. వాస్తవ జీవిత చరిత్రల్లో కల్పిత పాత్రలను ప్రవేశపెట్టి- వ్యక్తిత్వాలను వక్రీకరించి చూపిస్తున్న ఈ రోజుల్లో (సందర్భం కాదు కాబట్టి ఆ సినిమాలను ప్రస్తావించటం లేదు)- నిబద్ధతతో చరిత్రను చెప్పటానికి ప్రయత్నించటాన్ని అభినందించకతప్పదు. అన్నింటి కన్నా చివరేనైనా.. ముఖ్యమైన విషయంగా చెప్పుకోవాల్సింది బాలకృష్ణ నటన గురించి. తను డైరక్టర్ యాక్టర్ననే విషయాన్ని బాలకృష్ణ మరో సారి రుజువు చేసుకున్నాడు. ఆయన నట జీవితంలో గౌతమిపుత్ర శాతకర్ణి ఒక మంచి చిత్రంగా నిలిచిపోతుంది.ఉపసంహారం.. శాతకర్ణి గురించి మాట్లాడుకుంటున్నప్పుడు- ఒక్క రోజు ముందే విడుదలైన ఖైదీ నెంబర్ 150 గురించి కూడా ఆలోచన తప్పనిసరిగా వస్తుంది. తమిళంలో హిట్ అయిన కత్తికి ఈ సినిమా రీమేక్. చాలా కాలం ఆలోచించి..ఆలోచించి.. చిరంజీవి తీసుకున్న నిర్ణయమిది. ‘రైతు’ సినిమా ఖాయం అనుకొని అడ్డ్వాన్స్లు ఇచ్చేసిన సమయంలో యాదృచ్ఛికంగా వచ్చిన కథ శాతకర్ణి. ఒకటి రీమేక్ కథ. ఒకటి ఒరిజినల్ కథ. దేనిని ప్రేక్షకులు ఎక్కువగా ఆదరిస్తారో.. ఈ పండగ వేడి తగ్గిన తర్వాతే తెలుస్తుంది. -భావన (fbackfm@gmail.com)-భావన (fbackfm@gmail.com)
dangal sinima vaste deshamanta fogat kutumbam gurinchi matladutondi... padman sinima teestaamani akshayykumar prakatiste- aa padman evara ani andaruu vetukutuu untaaru. cony suvisaala saamraajyaanni sthaapinchi paripaalinchina saatakarni meeda- ‘gautami putra saatakarni’ ane sinima teeste- aa chakravartiki sambandhinchina amsaalapai telugulo okka vyaasam kuudaa kanabadadu. aayana paalanalalooni manchichedulanu evaruu vislaeshincharu. balakrishna aahaaryam bavundi.. shriya casytooms bavunnayi.. background music adbhutamgaa pandindi ane kuhana riviewlu vebsaitlalo pratyakshamavutaayi. bahusa vislaeshinchagaligina vaaru mounamgaa undipovachhu.. teliyani vaaru- ee cinemalo cheppinatlu- alala maadiri allari chestu undachhu. edhi emaina- charitra patla.. telugujaati keertipataakanu nilabettina vyaktula patla manakunna gouravaaniki idoka udaaharana. ide saatakarni tamilaveerudo, bengal chakravartho ayiunte- ee paatiki entha hangama jarigi undedo oohinchukondi.. sare.. manamiche gouravaagouravaalanu kasepu pakkaku petti sinima gurinchi matladukundam. suvisaalamaina bhaarata upakhanda bhuubhaagaanni paalinchina saatakarni gurinchi manaku labhinchina aadhaaraalu chala takkuva. athani talli gautami veyinchina nasik saasanamlo akkadakkada dorikina saatavaahanula naanelu, landan musionlo amaravati silpaalalo samacharam tappite peddagaa manakem teliyadu. telisina sangatula aadhaaramgaa- darsakudu krush oka kathanu tayaaruchesukunnaadu. daaniki centimentnu jodinchi balopetam cheshaadu. mottam sinima antaa saatakarni chesina yuddhaalu (manaku telisina amsalive).. aa yuddhaala venaka talli pooshinchina paatra manaku kanipistuu untundi. sinima mottam nidivilo(rendu gantala iravai nimishaalu)- 45 nimishaalaku paiga ee yuddha chitrikarane kanipistundi. veetini bloo, green matlu kakunda.. nijamaina greenarilo teeyatam valla utkanta bharitamgaa kanipistaayi. bahubali tipe grafics unna avi takkuve. veetini kantiki impugaa kanipinchela cheyatamlo cinematographer ghnaanasekhar (eeyananu andaruu baba ani pilustaaruta..) paatranu pratyekamgaa prastaavinchaali. kevalam yuddham seenley kaadu.. 56 ella balakrishna vayassunu kaneesam oka dasabdam tagginchi choopinchinanduku aayananu abhinandinchaali. mukhyamgaa vayassu mallina heerolaku clospe shaatlu teeyataaniki darsakulu, cinematographerlu antagaa ishtapadaru. cony ee cinemalo adugaduguna balakrishna clospe shaatlu kanipistaayi. ee drushyaalaku nepathya sangeetam adanapu aakarshana. nepathya sangeetam vishayamlo anta shraddha teesukunna music diracter chirantan bhat nunchi manam saadhaaranamgaane pade pade paadukone paatalu aasistaam. enduko ee vishayamlo aayana niraasaparichaaru. saahityamlo siitaaraamasaastri maarku merupulu kanipinchavu. paatalalooni aakarshana lemini saayi madhav maatalu puudustaayi. ‘samayam ledu mitrama.. saranama..ranama..’ lanti vistrutaprachaaram pondina dailaglu matrame kaadu.. ‘kanneetiki manasu puttillu.. kallu mettillu’.lanti hrudyamaina maatalu.. ‘inka nannu undamannavu kaadu..’ vanti pratispandanalu anekam kanipistaayi. saadhaaranamgaa prati heeroki oka dailag style untundi. (balakrishnadi oka style, chiranjeevidi inko style, maheshdi maro style..) ee styllo kakunda bhinnamgaa dailaglu rayatam oka prayogamane cheppali. balakrishna cinemallo meater podugu dailaglu kakunda potti dailaglu rasi vaatini cheppinchatam kachitamgaa prayogame. 99 cinimala tarvaata ee prayogaanni cheyataniki ishta(kashta)padina balakrishnanu kuudaa mechukokatappadu. ika chivaragaa cheppukovalsindi crish darsakatvam. balakrishna natana. paatrallooni emotionsnu..tanu anukunnatlugaa conwas meeda choopinchagalagatam e darsakudikainaa savale. mukhyamgaa balakrishna vanti comersial, seasenal natulatho adhi marinta kashtamaina pani. crish ee panini sunayasanga cheyagaligaadu. daadaapu renduvela ella kritam naati oka chakravarti charitranu rendunnara gantala nidivilo chuupinchagaligaadu. charitra aadhaaramgaa chuupinappudu akkadakkada teliso teliyako konni tappulu chesinatlu anipinchinaa.. (saatakarni charitranu cheppe saanglo kathaakali danerlu kanipistaaru.. kathaakali prakriya aa tarvaata vachindi.. maro paatalo vankaayalato paatugaa tamotalu kuudaa kanipinchinatlu gurtu.. saatakarni samayamlo aandhra praantaaniki inka tamota saagu vistarinchaledu..) mottam meeda charitranu vakreekarinchinatlu kanabadadu. vaastava jeevita charitrallo kalpita paatralanu pravesapetti- vyaktitvaalanu vakreekarinchi chuupistunna ee rojullo (sandarbham kaadu kabatti aa cinimaalanu prastaavinchatam ledu)- nibaddhatato charitranu cheppataaniki prayatninchataanni abhinandinchakatappadu. anninti kanna chivarenaina.. mukhyamaina vishayamgaa cheppukovalsindi balakrishna natana gurinchi. tanu diracter actornane vishayaanni balakrishna maro saari rujuvu chesukunnadu. aayana nata jeevitamlo goutamiputra saatakarni oka manchi chitramgaa nilichipotundi.upasamhaaram.. saatakarni gurinchi matladukuntunnappa- okka roju munde vidudalaina khaidi nembar 150 gurinchi kuudaa aalochana tappanisarigaa vastundi. tamilamlo hit ayina kattiki ee sinima remake. chala kaalam aalochinchi..aalochinchi.. chiranjeevi teesukunna nirnayamidi. ‘raitu’ sinima khayam anukoni addwanslu ichesina samayamlo yaadruchchikamgaa vachina katha saatakarni. okati remake katha. okati original katha. denini prekshakulu ekkuvagaa aadaristaaro.. ee pandaga vedi taggina tarvate telustundi. -bhavana (fbackfm@gmail.com)-bhavana (fbackfm@gmail.com)